Midnight in Paris

Midnight in Paris er en spansk-amerikansk romantisk fantasy-komedie fra 2011, regissert og skrevet av Woody Allen. Filmen handler om en amerikansk manusforfatter som må revurdere sin forlovelse etter en rekke magiske hendelser etter midnatt i Paris.

Midnight in Paris var åpningsfilmen under Cannes filmfestival 2011. Woody Allen vant både en Oscar og en Golden Globe for beste originale manus. I tillegg ble han nominert til begge priser i kategorien beste regissør, og filmen ble også nominert til både Oscar og Golden Globe for beste film (i kategorien komedie eller musikal i sistnevnte), og Owen Wilson ble nominert til Golden Globe i kategorien beste skuespiller i en komedie eller musikal.

 Handlingsreferat 
I 2010 er Gil Pender en vellykket, men desillusjonert, manus-forfatter i Hollywood. Han reiser på ferie til Paris sammen med sin forlovede Inez, sammen med Inez sine velstående, konservative foreldre. Gil sliter med å fullføre sin debut-roman. Inez avviser hans ambisjon som villfarende drømmer, og oppfordrer ham til å holde seg til arbeidet som en lukrativ manus-forfatter. Gil vurderer å flytte til Paris, Men Inez er innstilt på å bo i Malibu. Ved en tilfeldighet får de følge av Inez sin venn Paul, og hans kone Carol. Etter en kveld med vin-smaking blir Gil full. Samtidig går Inez ut sammen med Paul og Carol.

Ved midnatt stopper en bil fra 1920-tallet ved siden av Gil, og passasjerene, med klær fra 1920-tallet, og oppfordrer ham til å bli med dem. De holder en fest for Jean Cocteau sammen med en rekke bemerkelsesverdige karakterer fra 1920-tallets Paris: Cole Porter og hans kone Linda Lee Porter, Zelda og Scott Fitzgerald. Zelda kjeder seg på festen, og oppfordrer Scott og Gil til å reise sammen med henne. De ser Josephine Baker danse før de går til en café, hvor de møter Ernest Hemingway og Juan Belmonte. Hemingway tilbyr å vise Gils roman til Gertrude Stein. Men når Gil går for å hente manuskriptet sitt fra hotellet, oppdager han at han har kommet tilbake til 2010. Baren der 1920-tallets litterære gikk for å drikke, er nå en vaskeri.

Neste kveld ønsker Gil å dele sin opplevelse med Inez. Men hun går sin vei før klokken slår midnatt. Kort tid senere kommer den samme bilen tilbake. Gil blir med Hemingway, og blir introdusert for Gertrude Stein og andre venner i leiligheten hennes: Blant annet Pablo Picasso og hans kjæreste Adriana. Adriana og Gil blir umiddelbart tiltrukket av hverandre. Gil fortsetter med sin tidsreise de neste par nettene. Inez er ikke imponert over dette. Faren hennes er mistenksom, og ansetter i all hemmelighet en privatdetektiv for å følge etter Gil. Han kjøper ett par øredobber til Adriana. Når hun tar dem på, kommer en vogn nedover gaten. Paret i vognen inviterer Gil og Adriana på tur.

Gil diskuterer de første kapitlene i sin roman. Hemingway liker den, men setter spørsmålstegn ved hvorfor hovedpersonen ikke har innsett at forloveden hans (basert på Inez) har en affære med en annen karakter (basert på Paul) og når Gil kommer tilbake til 2010 krangler han med Inez. Hun innrømmer å ha ligget med Paul, men påstår at det bare var en meningsløs affære. Gil slår opp med henne, og han bestemmer seg for å flytte til Paris. Faren til Inezs forteller at han har betalt en detektiv for å følge etter Gil, selv om detektiven på mystisk vis har forsvunnet. Det avsløres at detektiven nå befinner seg i Versailles og blir forfulgt av vaktene til Louis XIV

 Rolleliste 
 Rolle  Skuespiller Gil  Owen Wilson Inez  Rachel McAdams Adriana  Marion Cotillard Paul  Michael Sheen John  Kurt Fuller Helen  Mimi Kennedy Gabrielle  Léa Seydoux Carol  Nina Arianda Museum Guide  Carla Bruni Gertrude Stein  Kathy Bates F. Scott Fitzgerald  Tom Hiddleston Zelda Fitzgerald  Alison Pill Salvador Dalí  Adrien Brody Ernest Hemingway  Corey Stoll Cole Porter  Yves Heck T.S. Eliot  David Lowe Pablo Picasso  Marcial Di Fonzo Bo Luis Buñuel  Adrien de Van Alice B. Toklas  Thérèse Borou-Rubinsztein Joséphine Baker  Sonia Rolland Henri Matisse  Yves-Antoine Spoto Leo Stein  Laurent Claret Paul Gauguin  Oliver Rabourdin Edgar Degas  Francois Rostain Juan Belmonte  Daniel Lundh Djuna Barnes  Emmanuelle Uzan Détective Duluc  Serge Bagdassarian Détective Tisserant  Gad Elmaleh

Referanser

 Eksterne lenker 


Kategori:Filmer fra 2011
Kategori:Fantasyfilmer fra USA
Kategori:Dramakomedier fra USA
Kategori:Romantiske komedier fra USA
Kategori:Spanske filmkomedier
Kategori:Filmer regissert av Woody Allen
Kategori:Filmer lagt til Paris
Kategori:Tidsreiser i fiksjon
Kategori:Filmer satt til 1920-årene
Kategori:Filmer satt til 1800-tallet
Kategori:Filmer satt til 2010-årene
Kategori:Engelskspråklige filmer